เรื่องร้องเรียน (เสียงรบกวน,ร้องเรียน) วันที่ 2023-08-08 02:30:34 — แขวงคลองเจ้าคุณสิงห์ เขตวังทองหลาง กรุงเทพมหานคร
สวัสดีค่ะ มีเรื่องอยากร้องเรียนเรื่องเสียงดังจากสนามฟุตบอล CS Sport Club ซอยลาดพร้าว 91 ค่ะ เสียงจากการเตะบอล เชียร์บอล หลัง 4 ทุ่มซึ่งเป็นยามวิกาลยาวนานมาหลายอาทิตย์ ทำให้พักผ่อนไม่เพียงพอทั้งคนทำงาน และเด็กนักเรียน เบื้องต้นได้โทรไปคุยกับเจ้าของโดยขอความร่วมมือให้เบาเสียงหลัง4ทุ่ม เนื่องจากที่ตั้งของสนามบอลตั้งอยู่ในพื้นที่อยู่อาศัยที่มีผู้สูงอายุ เด็ก และคนทำงาน ทางเจ้าของแจ้งว่ารับทราบในและจะพยายามลดเสียงถ้าทำได้ (วันที่ 3และ4 สิงหาคม 2566 เบอร์ติดต่อของสนามตามในกูเกิ้ลแมป) แต่ปัญหายังไม่ได้แก้ไข เมื่อคืนวันที่ 7 สิงหาคม 2566 ก็ยังคงมีเสียงดังเตะบอล และเสียงดังจากเสียงเชียร์หลัง4 ทุ่ม และได้โทรแจ้ง 191 เวลา 4 ทุ่ม 28 นาที แต่เสียงยังไม่เบาลง จึงติดตามไปอีก 2 ครั้ง ในเวลา 5ทุ่ม 7 นาที และ 5ทุ่ม 35 นาที ซึ่งสนามบอลได้หยุดเตะในเวลาเกือบเที่ยงคืน จึงขอความกรุณาช่วยจัดการและแก้ไขปัญหาอย่างเร่งด่วนค่ะ